
Pechu ariba ta 
kaba ku mangasina 
di shon 


PA TUR BO 
PIESA I TIRE 
PA BO AUTO, 
BUS OF TRUCK 

Djadumingu 10 di sèptèmber a tuma lugá apertura ofisial di pista di `fever `na Onima. Despues di hopi aña, e proyekto a kristalisá i Boneiru 
tambe tin su pista pa pone `fever`. Siguiente parti di e proyekto ta bira pista di `drag` di kua pronto trabounan pa e parti aki tambe lo kuminsá. 
Apertura ofisial tabata den man di diputado Hennyson Thielman. Basta ta esnan ku a akudí na e pista pa atmirá e diferente shownan di entre 
otro motosaikel i tambe outo. 


KÒRSOU TA MANDA 


Apertura promé parti pista Onima 


Otro personahe konosí a fayesé 
PAG 7 


Selebrashon fiesta La Vírgen del Valle 
PAG 10/11 


2 
Djamars 12 Sèptèmber 2023 


Pronóstiko di 


tempu pa Boneiru 


Djaluna 11 te Djamars 12 Sèptèmber 2023 
Parsialmente nublá i predominantemente seku 


Ta parsialmente nublá i lo keda predominantemente seku. E tem- 
peratura máksimo lo ta aproksimadamente 34°C, e temperatura 
mínimo mas o ménos 28°C. E bientu ost ta predominantemente 
moderá, 3 te 4 Bft. 


Altura di ola: 1.0-1.5 m (3-5 pia). 


* Altura di ola válido pa laman grandi 


GRADISIMENTU I INVITASHON 


Señor Juan ‘Evy’ Booi i famia ke gradisi tur ku a sostené i 
kompañá nos durante fayesimentu i entiero di 
sra. Lelia Veronica Booi-de Palm 
mihó konosi komo zùster Lelia 


tambe na tur esnan ku a yama, mustra aten- 
shon riba media sosial i pa e donashon na 
Stichting Wilhelmina Fonds Bonaire. 
Boso presensia i sosten ta un gran konsuelo. 


Nos ta invitá na 3 santu sakrifisio di misa djamars 12 
sèptèmber pa 7.30 anochi na misa di Coromoto, 
djarason 13 na misa San Bernardo-Playa pa 7’or anochi 
i djaweps 14 sèptèmber pa 10’or mainta na Kapèl San 
Fransisco (hospital bieu). 
Despues di e misanan NO por risibi bishita na kas. 
Aseptá esaki komo un invitashon personal. 


A bai sosegá den brasa di Señor 


Julcia Mesidor Eltiné 


*07-03-1953 
+28-08-2023 


Na nòmber di su partner: 
+ Paul Clement Eltiné 
Su mama: 
Jeanne Marie Sainte 
Su yunan: 
Emmanuel Pierre Eltiné 
Michael Eltiné 
Jean-Rony Mesidor 
Fresnel Eltiné 
Serge Eltiné 
Su rumanan: 
Elimene Mesidor 
Jacqueline Mesidor 
Ronald Mesidor 
Soimene Mesidor 
Marie-Ange Mesidor 
Vilfrance Mesidor 
Carole Mesidor 
su nietu(a)nan: 
Neika Eltiné, Thamar Mesidor, Joshua Mesidor, 
Jonathan Mesidor, Talisha Mesidor, James Mesidor, 
Jeremy Eltiné, Timo Eltiné, Marwens Eltiné 
Primu i primanan i tur subrinonan 
Amigu(a) i bisiñanan 
Un danki spesial na ZWGroep (Respijtzorg,Cocari) i 
Fundashon Mariadal. 
Nos diskulpa si den nos tristesa nos a lubidá algun famia i 
konosí. 


Akto di entiero ta tuma luga diasabra 9 sèptèmber, 
saliendo for di Consuelo Memorial pa santana ‘Nos 
Sosiegu’ na Playa. Ta kuminsá risibi bishita di 
kondolensia di 1’or pa 3’or, sigui pa un sirbishi. Despues 
ta hiba nos kerida defuntu na su último lugá di sosiegu. 
Despues di entiero NO por risibi bishita na kas. 


PARTISPASHON DI MORTO 


Na nòmber di su esposa, yunan i 
nietunan ta partisipá fayesimentu di 
Marco Fortunato Martis 
mihó konosi komo Papachi 


Akto di entiero ta tuma lugá 
djabierne 15 sèptèmber. 


Ora i lugá di entiero ta anunsiá 
despues. 


K R A L E N D I J K — 
Despues di preparashon 
dianan anterior ku Triduo 
parokia di La Bírgen di 
oromoto a selebrá esta 
Selebrashon Fiesta Patronal 
patronal. 
Esaki a tuma lugá dja- 
dumingu 10 di sèptèmber. 
Pastor Marc Hooijschuur 
a predisi e santu sakrisio 


di misa i despues un i tur 
tabata invitá pa brinda den 
kurá di misa i sala Imelda. 
Misa tabata bon bishitá. 

KÒRSOU TA MANDA 


A A N K O N D I G I N G 


Bij exploit van 11 september 2023, waarvan afschrift is 
achtergelaten aan de E.A. Heer Officier van Justitie bij het 
Gerecht in Eerste Aanleg op Bonaire, heb ik, Marisol A.A. 
MANUEL-BERNABELA deurwaarder bij het Gerecht in 
Eerste Aanleg op Bonaire, gevolggevende aan de 
beschikking van de E.A. Heer rechter in het Gerecht in 
Eerste Aanleg, zittingsplaats Bonaire, ten verzoeke van 
1. Jose Ruben LEONARDO, 2. Evelyn Elizabeth 
Nuboer, 3. Lilian Antonia ARCANGEL, 4. Ivonne 
Antoinette BERTRAND, 5. Ulrich Antonuis BERTRAND, 
6. Andy Ludwig Anthony BERTRAND, 7. Elga Filomena 
LEONARD, 8. Miriam Antonilia LEONARDO, wonende 
op Aruba, ten deze zake domicilie kiezende op Aruba, ten 
kantore van de advocaat advocaat mr. David Kock, aan 
1. Alcantara Genoveva LEONARDO, 2. Aura Raquel 
LEONARDO, 3. Hubert Manuel LEONARDO,4. 
Leopoldo Jose LEONARDO, 5. Lewis Edgard 
LEONARDO, 6. Lourdes Bernadetta LEONARDO, 7. 
Genovita LEONARDO-MADURO, 8. Maria Teresa 
MEDINA 9. Narcisio LEONARDO, zonder bekende adres, 
BETEKEND, De executoriale veiling op grond van artikel 
502 en verder van het Wetboek van Burgelijke 
Rechtsvordering BES aan heeft gezegd van: DE 
ONVERDEELDE HELFT VAN EEN PERCEEL GROND 
MET HET DAAROP GEBOUWDE, GELEGEN TE PLAYA 
OP BONAIRE KADASTRAAL BEKEND ALS AFDELING 
4F, 
NUMMER 
208,GROOT 
TWEEHONDERD 
ZEVENENDERTIG VIERKANTE METER (237M2); En aan 
genoemde personen aangezegd dat de executant gemeld 
onroerend goed conform het vonnis van het Gerecht in 
Eerste aanleg van Aruba van 16 juni 2021 openbaar zal 
veilen ten kantore van mr. Robin A. RISPENS, notaris 
te Bonaire, dan wel diens waarnemer of opvolger, aan de 
Kaya Gresia 13 te Bonaire, op 24 oktober 2023 
om10:00 uur in de morgen. 


De deurwaarder voornoemd, 
Marisol A.A. MANUEL-BERNABELA 


Karpata Steel Construction 
N.V. 


ta buska 
- koelmonteur 


Mas inf tel # 796-8452 


KRALENDIJK -- Je- 
tAir Caribbean ta ofresé 
vários buelo entre Kòr- 
sou i Boneiru durante e 
período di Regata. Esaki 
di akuerdo ku un pub- 
likashon di Bonaire.nu 
E kompania ta bisa di 


Durante temporada di Regata 
JetAir Caribbean ta ofresé buelo pa Boneiru 


ke ofresé èkstra buelo du- 
rante temporada di deman- 
da haltu, manera esun di 
Regata. Hopi biá ta prákti- 
kamente imposibel pa haña 
buelo den siman di Regata, 
spesialmente entre Kòrsou 
i Boneiru. Ta importante 


pa nota ku e pasashinan 
no ta barata. Pa e tarifa 
mas karu, mester paga 
240 dòler, loke ta mas o 
ménos 40 dòler mas karu 
ku preisnan ku Divi Divi 
i EZ Air ta ofresé normal- 
mente. 


Foto (RCN) man robes pa man drechi: representante di STrAF, ACOM, RCN, 
ABVO i NAPB. 


KRALENDIJK- 
Den 
mundu sindikal ya pa bas- 
ta aña ta resoná e gritu ku 
básikamente 
Kòrsou 
ta 
manda den tur sindikato 
pa ámtenar. “Pa praktika- 
mente tur kos ABVO mes- 
ter pidi pèrmit na Kòrsou. 
E kos aki no por”, un ko- 


laboradó di duana ta splika 
BONERIANO. 
E persona aki ta referí 
na e situashon di sindikato 
ABVO. Ta públikamente 
konosí 
ku 
miembronan 
regularmente ta ekspresá 
nan deseo pa e sindikato ta 
independiente, pues lòs for 


di ABVO Kòrsou. Ta in- 
diká ku direktiva di ABVO 
Boneiru no tin e outoridat 
pa tuma desishonnan im- 
portante. Mester warda riba 
Kòrsou pa por haña apro- 
bashon pa praktikamente 
tur kos. Esaki ta sòru pa 
retraso den tur proseso ku 
mester tuma lugá. 
George 
Hernandez, 
presidente di ABVO den 
e programa Aktualidat a 
desmentí e ponensia aki ka- 
tegorikamente i a splika ku 
ABVO na Boneiru ta riba 
su mes. “Nos ta ún ABVO. 
Nos a bisa semper pa no 
laga polítikonan dividí nos. 
No sí ta keda tene e isla- 
nan uní, huntu. Esei nos a 
logra. Kòrsou no ta manda 
riba Boneiru”, el a bisa. Se- 
gun Hernandez e gritu pa 
independensia di ABVO 
ta táktika di un otro sindi- 


kato pa perhudiká ABVO. 
“Nan ta papia tokante yu di 
Kòrsou ta manda. Ken ta e 
presidente? Yu di Kòrsou. 
Ken ta e konsehero? Yu di 
Kòrsou”, el a enfatisá. 
Mester menshoná ku 
ABVO ta representá ámte- 
narnan i alabes semi ám- 
tenar manera personal di 
Telbo. ABVO no ta e úniko 
sindikato ku tin e struktura 
aki. Boneiru tin 4 sindikato 
ku ta representá ámtenar- 
nan riba nos isla. Sindikato 
Trahadornan di Aduana i 
Fiskalia (STRAF), ku re- 
presentashon na servisio di 
impuesto, duana i prizòn. 
Nationaal Algemene Politie 
Bond (NAPB) ku miem- 
bronan na brantwer, polis 
i prizòn. ACOM ku ta re- 
presentá personal di defen- 
sa. 
Por konklui ku tur sindi- 


kato di ámtenar na Boneiru, 
ta kai bou di e ‘paraplü’, 
pues e mando pafó di nos 
isla. Straf, ABVO, NAPB 
ta parti di un sindikato na 
Kòrsou miéntras ACOM ta 
kai bou di esun na Hulanda. 
Pues ámtenarnan na Bo- 
neiru no tin un propio sin- 
dikato. 
E krítika pa ku e struk- 
tura di e sindikatonan aki 
ta birando mas fuerte. No 
solamente miembronan ta 
ekspresá nan deseo, pero 
nos por nota ku sindikato 
AFBW tambe ta bon kla 
den nan opinion pa ku e 
situashon. Den vários en- 
trevista Cherel Kwidama, 
presidente di AFBW a kue- 
stioná e struktura aki. Awor 
no ta diferente. “Nos mes- 
ter stòp di laga otro hasié 
pa nos. Nos mester lanta i 
tuma posishon”, el a bisa. 


KRALENDIJK 
– 
Komo un di su último 
echonan komo Minister 
di Asuntunan Interior i 
Relashon di Reino, Han- 
ke Bruins Slot, e ta sigui 
Hoekstra komo Minister 
di Asuntunan Eksterior, el 
manda Gabinete su reak- 
shon riba e relatonan anual 
di Ombudsman Nashonal i 
Ombudsman di Mucha pa 
Tweede Kamer. 
Tokante Karibe Hulan- 
des, e minister ta skirbi: 
“E mehorashon di e stan- 
dard di bida i e kombati- 
mentu di pobresa ta e meta 
mas importante di henter 
e gabinete pa Karibe Hu- 
landes. Kombatimentu ta 
pobresa ta pidi un aser- 
kamentu amplio dor di e 
departamentunan i un ko- 
alishon amplio di partido. 
E minister pa maneho di 
pobresa, partisipashon i 
penshun, anualmente ta 
informá Tweede Kamer 
den e reportahe di ade- 
lanto di punto di referen- 
sia mínimo sosial tokante 
e asuntunan.” Gabinete a 
tuma entre otro e siguiente 
medidanan: 
-Entrante 
promé 
di 
yanüari 2023 a oumentá e 
salario mínimo legal, kom- 
pensashonnan mínimo i 
kompensashon pa mucha, 
fuertemente. 


Gabinete ta reakshoná riba relato anual di Ombudsman 
Kombatimentu di pobresa ta enserá tambe 
traha na bienestar amplio 
-E penshun di behes 
general, AOV, na yanüari a 
oumentá un biá na e punto 
di referensia mínimo so- 
sial. 
-Entrante promé di òk- 
tober ònderstant pa soltero 
i e seguro di vuida i huér- 
fano, tambe ta oumentá na 
e nivel di e punto di refe- 
rensia. 
-A instituí e komi- 
shon mínimo sosial Ka- 
ribe Hulandes pa hasi in- 
vestigashon na e altura i 
sistemátika di e mínimo 
sosial na Karibe Hulandes. 
Ta spera e resultadonan pa 
mas tardá promé di òkto- 
ber. Despues ta sigui un 
stipulashon mas lihé posi- 
bel di e mínimo sosial. 
Kombatimentu di po- 
bresa ta enserá tambe tra- 
ha na un bienestar amplio. 
No ta trata di solamente 
pa entrada i redusí kosto, 
pero por ehèmpel tambe 
mehorashon di e sistema 
di siguridat sosial. Ta di 
importansia pa alkansá e 
habitantenan ku ta biba 
den pobresa. Esaki ta pidi 
pa trabou na midí i mas 
koperashon entre Reino 
i e entidatnan públiko. E 
medidanan ku Gabinete 
tuma ta keda ampliá mas 
aleu den e reportahe di a- 
delanto punto di referensia 
mínimo sosial. 

KRALENDIJK -- Ace 
Kids Club ta kuminsá ku 
su periodo nobo di lès di 
drama pa mucha di 5 pa 
10 aña di edat, huntu ku 
algun coach di drama. 
Ace Kids Club ta un 
skol di arte ku ta bou di 
maneho di Art Culture 
Education Foundation. Un 
fundashon ku tin komo 
meta promové arte, kul- 
tura i edukashon na Bo- 
neiru, via di proyektonan 
edukativo riba e tereno di 
músika, baile, teatro, arte 
plástiko, arte visual i mu- 


KRALENDIJK -- Ca- 
ribbean Cetacean Society 
(CCS), ta organisá pa e 
promé biá e ekspedishon 
sientíko di bayena i dòl- 
fein, asina yamá ‘Ti Whale 
An Nou’, na Aruba, Bonei- 
ru i Kòrsou. E programa di 


Tokante bayena i dòlfein banda islanan ABC 
Ekspedishon mester trese mas informashon 


investigashon akí ta partí 
den 6 mini ekspedishon i 
ta tuma lugá di 10 pa 29 di 
òktober. CCS ta enkurashá 
habitantenan di e islanan 
pa partisipá i siña for di e 
oportunidat úniko akí. 
“E ekspedishon no ta 


un ekskurshon turístiko 
pa mira bayena i dòlfein, 
pero un kampaña di inves- 
tigashon. E resultadonan di 
e ekspedishon mester bai 
kontribuí na identiká kiko 
mester pa protehá e animal- 
nan menasá akí mas mihó 


kontra menasanan ku nan 
ta enfrentá dor di aktividat- 
nan di hende,” Jerey Ber- 
nus ko-fundadó di CCS, ta 
splika. 
Banda di bayena i dòl- 
fein, CCS ta bai opservá 
paranan di laman tambe. 
Aktualmente tin tiki infor- 
mashon aksesibel di e pa- 
ranan akí den Karibe. CCS 
tin intenshon pa kompartí 
tur opservashon ku gobièr- 
nunan i organisashonnan di 
naturalesa den Karibe. 
Pa kada mini ekspe- 
dishon, e barku ta keda 
riba laman pa tres dia pa 
por monitòr bayena i dòl- 
fein. Partisipantenan di e 
ekspedishon ta yuda e tim 
di CCS ku opservashon di 
bayena, dòlfein i paranan di 
laman i saka portrèt di e a- 
nimalnan. Nan ta duna sos- 
ten pa registrá informashon 
manera kondishon di tempu 
i presensia di barkunan. 
Eksperensia ku e ta- 
reanan akí no ta nesesario, 
tur hende por registrá. So- 
lamente ta rekerí un kom- 


pensashon pa kuminda. 
Registrashon ta posibel te 
ku 21 di sèptèmber via e 
página www.ccs-ngo.com/ 
ti-whale-an-nou. 
Kada investigashon ta 
kontribuí na desaroyá kapa- 
sidat pa mehorá e abilidat- 
nan di personanan lokal pa 
por studia bayena i dòlfein. 
E ekspedishon akí ta de- 
diká na Paul Hoetjes, kende 
tabatin diferente funshon 
den kuadro di maneho i 
konservashon di naturalesa 
na Karibe Hulandes. E ta- 
bata ko-fundadó di Yarari 
Marine Mammal and Shark 
Sanctuary i un di e hende- 
nan ku tabata e inspirashon 
tras di Caribbean Cetacean 
Society. Wereld Natuur 
Fonds ta nansiá Ti hale 
An Nou’ i esaki ta parti di 
un programa di tres aña. E 
delaster tres aña a monitòr e 
islanan entre Grenada i An- 
guilla, inkluyendo e islanan 
Franses, Ingles i Hulandes. 
For di e aña akí ta inkluí 
islanan ABC tambe den e 
programa regional akí. 


A A N K O N D I G I N G 


Bij exploit van 11 september 2023, waarvan afschrift is 
achtergelaten aan de E.A. Heer Officier van Justitie bij het 
Gerecht in Eerste Aanleg op Bonaire, heb ik, Marisol A.A. 
MANUEL-BERNABELA deurwaarder bij het Gerecht in 
Eerste Aanleg op Bonaire, gevolggevende aan de 
beschikking van de E.A. Heer rechter in het Gerecht in 
Eerste Aanleg, zittingsplaats Bonaire, ten verzoeke van 
1. Jose Ruben LEONARDO, 2. Evelyn Elizabeth 
Nuboer, 3. Lilian Antonia ARCANGEL, 4. Ivonne 
Antoinette BERTRAND, 5. Ulrich Antonuis BERTRAND, 
6. Andy Ludwig Anthony BERTRAND, 7. Elga Filomena 
LEONARD, 8. Miriam Antonilia LEONARDO, wonende 
op Aruba, ten deze zake domicilie kiezende op Aruba, ten 
kantore van de advocaat advocaat mr. David Kock, aan 
1. Alcantara Genoveva LEONARDO, 2. Aura Raquel 
LEONARDO, 3. Hubert Manuel LEONARDO,4. 
Leopoldo Jose LEONARDO, 5. Lewis Edgard 
LEONARDO, 6. Lourdes Bernadetta LEONARDO, 7. 
Genovita LEONARDO-MADURO, 8. Maria Teresa 
MEDINA 9. Narcisio LEONARDO, zonder bekende adres, 
BETEKEND, De executoriale veiling op grond van artikel 
502 en verder van het Wetboek van Burgelijke 
Rechtsvordering BES aan heeft gezegd van: DE 
ONVERDEELDE HELFT VAN EEN PERCEEL GROND 
MET HET DAAROP GEBOUWDE, GELEGEN TE PLAYA 
OP BONAIRE KADASTRAAL BEKEND ALS AFDELING 
4F, 
NUMMER 
208,GROOT 
TWEEHONDERD 
ZEVENENDERTIG VIERKANTE METER (237M2); En aan 
genoemde personen aangezegd dat de executant gemeld 
onroerend goed conform het vonnis van het Gerecht in 
Eerste aanleg van Aruba van 16 juni 2021 openbaar zal 
veilen ten kantore van mr. Robin A. RISPENS, notaris 
te Bonaire, dan wel diens waarnemer of opvolger, aan de 
Kaya Gresia 13 te Bonaire, op 24 oktober 2023 
om10:00 uur in de morgen. 


De deurwaarder voornoemd, 
Marisol A.A. MANUEL-BERNABELA 


Karpata Steel Construction 
N.V. 


ta buska 
- koelmonteur 


Mas inf tel # 796-8452 


Pa proyekto festival obra kòrtiku pa mucha 
Ace Kids Club a habri inskripshon 


chu mas. 
Entre 2020 pa 2023, 
ACE Foundation a traha 
riba 
diferente 
proyekto 
edukativo entre otro e o- 
branan teatral manera Palu 
di Kuenta i Palu di Kuenta 
ta konta di Kompa Nanzi. 
Aparte di e diferente 
presentashonnan i video- 
clip ku ACE Foundation a 
produsí, tabatin e proyekto 
di Drama Coaches, un kur- 
so intensivo pa krea coach 
di drama pa asina sigui pro- 
mové arte i kultura na Bo- 
neiru. 


Un total di 10 coach di 
drama a nalisá nan kurso 
ku éksito i pronto nan tin 
nan propio produkshon 
Festival di obranan kòr- 
tiku, huntu ku ACE Foun- 
dation bou di guia di Lili- 
mar Valencia. 
Pa e motibu akí a ha- 
bri inskripshon pa mucha 
entre 5 pa 10 aña pa por 
forma parti di Festival di 
obranan kòrtiku. Kada 
coach tin e tarea di krea 
nan obra teatral di mas o 
ménos 10 minüt i ta traha 
ku un grupo di mucha di 
ACE Kids Club. Inskrip- 
shon a habri i ta sera dia 
23 di sèptèmber. Por ku- 
minsá inskribi via di 
acesbonaire@gmail.com 
Pa mas informashon por 
tuma kontakto ku telefòn 
+599 790 0155, página di 
Facebook: ACE Bonaire, 
Instagram @acebonaire i 
website www.acesbonaire. 
org 

Dia 10 di novèmber 1834 
tabatin un lantamentu 
di katibu na Boneiru 
bou di guia di e katibu 
di rei Martis di Katalina 
Janga. Interesante ta ku 
na Mexico tambe, hopi 
mas promé, tambe un 
Yanga, a para na kabes 
di un lantamentu. 
Bob Harms ta splika: 
“Gaspar Yanga (tambe 
konosí 
komo 
Yanga, 
Naga òf Nanga) tabata 
lider di e rebelion di ka- 
tibu na 1570 den e área 
di Córdoba i Orizaba na 
sentral Veracruz, Mexi- 
co. Yanga a nase dia 14 
di mei 1545 na Gabon, 
Sentral Afrika, proba- 
blemente komo desen- 
diente di famia real di su 
tera natal.” 
Segun Harms, despues 


Na Mexico tambe katibu Yanga a rebeldiá 
di vários intento frakasá 
dor di spañonan pa 
derot’é, 
outoridatnan 
kolonial a disidí pa ne- 
goshá ku Yanga na 
1608. Spañónan final- 
mente a bin rekonosé 
e komunidatnan di si- 
marón (formá pa katibu- 
nan ku a hui) na 1655, 
formando asina e siu- 
dat di San Lorenzo de 
los Negros, ku despues 
a kambia di nòmber pa 
San Lorenzo Cerralvo i 
na 1932 a haña e nòm- 
ber ofisial di Yanga. 
Un detaye remarkabel ta 
e fam "Yanga" (na lenga 
Kikongo, Nyanga), ku ta 
un referensia kla di orí- 
gen Afrikano/Kongolés 
di e fam ‘Janga’, konosí 
prinsipalmente na Bo- 
neiru i tambe na Kòrsou. 


Riba e portrèt un estatua di Gaspar Yanga (ku kar- 
son bistí!) den e siudat Yanga na Veracruz, Mexico. Bida 
i hazañanan di Gaspar Yanga pa hopi tempu a kai den 
olvido, te na siglo 19 ku e eskritor i antropólogo me- 
ksikano Vicente Riva Palacio a redeskubri’é i dun’é e 
atenshon i popularidat ku e meresé. 


KRALENDIJK -- Bo- 
neiru ta preparando pa dia 
16 di sèptèmber pa skucha 
alrededor di 10 storia kòr- 
tiku skirbí pa outor i kon- 
tadónan nobo di kuenta 
kòrtiku. 
E proyekto akí ta un 
inisiativa di Akademia Pa- 


Akademia Papiamentu ta presentá 
Promé Festival Bin konta bo k’o 
piamentu pa promové idi- 
oma Papiamentu, prinsipal- 
mente dicho i proverbionan. 
Mas o ménos 14 hende a 
partisipá na e kurso di skir- 
bi i konta kuenta. 
Segni Bernardina di Art 
Culture Education Founda- 
tion, a duna e kursonan. 


Despues di tres luna di 
preparashon ta kla pa pre- 
sentá na Boneiru algun sto- 
ria kòrtiku nobo. 
Asina Elsmarie Beuken- 
boom di Akademia Papia- 
mentu a bisa. 
E partisipantenan mes- 
ter a usa dicho i proverbio 


pa inspirá nan pa skirbi un 
storia kòrtiku. 
Mester bisa ku e stori- 


anan ta varia den género di 
dramátiko te chistoso. 


KRALENDIJK 
-- 
Djadumingu promé di 
òktober di 9’or di mainta 
pa 6’or di atardi, STINA- 
PA ta organisá Festival di 
Kabritu anual na Parke 
Nashonal 
Washington- 
Slagbaai. 
Kabritu ta sentral du- 
rante e festival i ta pri- 
mintí di bira un dia yen di 
plato prepará ku karni di 
kabritu, pasaboka, bibida, 
músika folklóriko i baile, 
weganan i dominó. 
Ta bai tin tambe un 
kompetensia 
kulinario 
kaminda ta bai husga par- 
tisipantenan riba nan pre- 
sentashon i smak. 
Un i tur ta bon biní 
i entrada pa e evento i 
e sentro di bishitante ta 
grátis, pero si ke bishitá 
sobrá di e parke, e preis- 
nan di entrada regular ta 
vigente. 


Festival di Kabritu anual 

MIEDU, KLARO KU SI! 


“Pasobra Dios no a duna nos un spiritu di temor, sino di 
poder i di amor i di sano huisio.” 2 Timoteo 1:7(BS) 


Mi ta un hóben adulto di 29 aña. I frankamente bisá, hende 
por haña miedu pa bida den e mundu akí. Ami tin miedu; 
miedu di faya, miedu di atversidat, miedu pa nan no atraká 
mi ni mi famia, asta miedu pa lanta un yu den e mundu 
perverso i “selfish” akí, miedu pa nada malu no pasa mi yu 
den un mundu di guera, abuso di poder i hopi mas. 
Den e momentonan kaminda mi ta preokupá kon pa biba 
den un mundu goberná pa piká, mi mente ta kòrda riba 
Huesnan 6:24: ‘Yehova Shalom – Señor ta Pas’. Wow, e 
pas di Dios ta trankilisá mi. Den mi preokupashon e Dios di 
Pas ta pone mi kòrda riba e versíkulo di awe “Pasobra Dios 
no a duna nos un spiritu di temor [miedu], sino di poder i di 
amor i di sano huisio.” 
Señor no a duna nos un spiritu di temor ni di miedu. Maske 
den bida tin asina tantu momento difísil i situashon kom- 
pliká, na e otro banda di medaya, Dios ta bendishoná nos 
ku asina tantu momentonan bunita, ku nos no ta ni kaba 
konta. 
P’esei ta keda na nos kon nos ta enfrentá bida: ku miedu òf 
ku e poder, amor i sano huisio ku Dios a duna nos. 
Ami a opta pa biba mi bida segun 2 Timoteo 1:7, i mi ta pidi 
Dios pa tur e dianan ku lo mi tin ku enfrentá atversidat, mi 
kòrda riba e promesa akí. Mi ta sigur ku Yehova Shalom ta 
kompañá mi. 


Den Atversidat, Buska Yehova Shalom – Señor ta Pas! 


Jonatan Paula 
Produkshon PGM 


Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Herensia: 
Bernardo Statie 
13.00 Aki Boneiru: 
Get together Mucha 
hombernan 49+ Nikiboko nort 
15.00 Herensia: 
Dia di museo 
16.00 Aktualidat: 
George Hernandez 
17.00 Aki Boneiru: 
Presentashon di buki Diana 
Lebacs 


18.00 Herensia: 
Surnan di Rozendaal 
19.00 BAPA: 
Frans Booi 
20.00 Herensia: 
Doi Boekhoudt, Mario Vriend & 
Seshi Goeloe 


21.00 Dokumental: 
BOPEC 
22.00 Herensia Korsou: 
Geertruida -Tuda- Granviel 
Bonifacia 
23.30 Puerto Latino: 
Luis Zárraga 

KRALENDIJK – E 
rapòrt ta nalisá ku e pre- 
gunta kua lèsnan por saka 
for di e afèr di Kaya Am- 
sterdam. 
Manera 
usual, 
mayoria biá un rapòrt ta 
kaba ku konklushon. E ver- 
shon di yüni ta mantené su 
mes na e regla di wega akí. 
E vershon di mart no a yega 
na konklushon. 
Segun e vershon di mart, 
por a saka e siguiente lès- 
nan for di e historia di e 
rotònde:‘Strukturá e formu- 
lashon di enkargo mihó’. 
Regla struktura i man- 
dato riba papel serka Direk- 
torado di R&O, kisas tambe 
serka otro direktoradonan. 
Enbolbí trahadónan serka 
un proyekto, no solamente 
e direktor ku empresanan 
eksterno ounke ku esaki ta- 
bata komprendibel sí den e 
situashon akí (falta di per- 
sonal). 


E ròl di hefe di servisio 
Pinturanan manera pa e 
rotònde den su total ku ret- 


Di un rotònde (9): Di lès i konklushon 


Pa: Auke van der Berg 


nan i kabelnan, mas trabou 
di investigashon loke kom- 
panianan di utilidat ta bai 
hasi den futuro serkano di 
un proyekto di kaminda. 
Enbolbí Servisio di Fi- 
nansa serka e proyekto pa 
asina por monitòr e proyek- 
to mensualmente. Duna 
mandato na e trahadónan 
korekto. 
Na entrega di un proyek- 
to tene mas kuenta ku e 
kambionan di preis pa ma- 
terial, etc. 
Trese ekspertisio dentro 
di e servisio di R&O. Laga 
tur kos kana segun e liña- 
nan osial. Stipulá skema 
di elektrisidat i protokòlnan 
pa proyekto i laga tur hende 
konrmá esaki. 
Rekomendashonnan ta 
pa 
stipulá 
organisashon 
atministrativo i kontròl in- 
terno. 
E vershon di yüni ta 
duna mesun tepnan, pero 
ta bai mas ekstenso riba e 
partinan i e ròl di un hefe di 
servisio. Tambe ta informá 


e entusiasmo ku ya a intro- 
dusí un sistema nobo di em- 
presa. Mira página 39 di 
https://bonairegov.com/ 
bestuur-organisatie/open- 
bare-stukken. 
E konklushon di e repor- 
tahe ta kuminsá ineksibel: 
‘Henter e proseso ta partí 
den fase kaminda e proseso 
a kana robes’. 


Fase 1. 
E formulashon di enkar- 
go pa e empresa Caribbean 
Projects Developers B.V. ya 
tabata fout for di inisio. Na 
promé instante a hasi inves- 
tigashon na posibel nan- 
siamentu i despues numa 
a elaborá pa aprobashon. 
Pues no tabatin posibilidat 
mas pa kambia e presu- 
puesto indiká. 
Desde inisio mester a in- 
vestigá e rotònde pintá pa e 
posibilidatnan ku entre otro 
empresanan di utilidat. E 
pinturanan tékniko mester 
tabata mihó elaborá ku mas 
investigashon i konforme e 


método CROW. Esaki mes- 
ter tabata krusial den henter 
e proseso. E inisio ya a ku- 
minsá robes. Fase 2, 3 i 4 
ta mas òf ménos un akumu- 
lashon di e kosnan straño 
indiká den e rapòrt. 
Fase ta konta di e - 
nal di e famoso rotònde 


ku tòg no a bira rotònde. 
‘Na yanüari 2021 a para e 
trabounan. A hasi un sera- 
mentu temporal na Kaya 
Amsterdam ku na tur a kos- 
ta (hasí pretu) dòler. Esaki 
no mester a sosodé, e kos- 
tonan èkstra, sí a ehekutá e 
fasenan ariba korekto’. 


Agènda 


REUNION KOMISHON FIHO (I&K) 


Djaweps 14 di sèptèmber 2023 pa 16:00 or ta tuma lugá un reunion di 
komishon 
fiho 
di 
Relashonnan 
Interinsular 
i 
Relashonnan 
den 
Reino 
(Intereilandelijke en Koninkrijksrelaties, I&K) den sala di reunion den 
Passangrahan. 


1. Apertura/partisipashon; 


2. Oportunidat pa siudadano hiba palabra; 


3. Dokumentonan ku a drenta; 


4. Stipulashon di agènda; 


5. Stipulashon di relato kòrtiku i lista di desishon di 15 di yüni 2022; 


6. Progreso di aktividatnan rònt di revishon di WolBES/FinBES; 


7. Asesoramentu di parti di Prof. Dr. Mr. A. van Rijn; 


8. Kumbre insular Sint Eustatius, yanüari 2024; 


9. Preparashon órgano di kolaborashon islanan karibense (WGR – Lei Areglo 


Komun); 


10. Formashon di gabinete Den Haag 


11. Klousura. 


Ta 
publiká 
e 
konvokashon 
akí 
riba 
e 
parti 
públiko 
di 
e 
sistema 
di 
informashon di Konseho Insular (www.konsehoinsular.com). Te asina leu ku 
ta aplikabel, e dokumentonan konserní manera kustumber ta na Grefi na 
disposishon. Ta transmití e reunion akí live riba TV, e página di i Youtube i e 
website di Konseho Insular. 


C. Abraham 
Presidente 

KRALENDIJK – Papa- 
chi Martis a fayesé den n 
di siman. Ta otro boneriano 
konosí ku ta bai. Durante 
hopi aña Papachi tabata 
hefe di Pòstkantor di Bonei- 
ru. Marco Fortunato Martis 
a nase dia 3 di yüli 1935 i 
tabata biba den Kaya Tur- 
quoise nr. 14, Republiek. 
Papachi a nase i lanta 
na Boneiru, bario Antriol. 
Despues di St. Domini- 
cusschool el a bai Kòrsou 
pa sigui MULO, un tipo di 
enseñansa ku no tabata po- 
sibel na Boneiru den e tem- 
pu ei. El a optené su diplo- 
ma tambe di MULO-A na 
yüli 1955, huntu ku 17 otro 
kandidato: Cecilio Felicia- 
no Leonora, Rudi Arnand 
Lieveld, Reginald Lucien 
August Ligeon, Francina 
Ida van Limburg, Eddy 
Sixto Lodowica, Rudy Har- 
old Jozef Lourents, Jacinto 
Obencio Marcano, Pantale- 
on Armando Martis, Maria 
Hendrika van der Meulen, 


Marco Fortunato (Papachi) Martis 
Otro personahe konosí a fayesé 


Walter Eivique Maduro, 
Manuel Botelho de Me- 
deiros, Edgard Benigno 
Meulens, Juliana Mariene 
Beatrix van Norde, Mari- 
ene Candida Piekeur, Ciria 
Severa Pieter, Edicta de Je- 
sus Pieters en Stella Maria 
Pieters-Kwiers. 


Pòstkantor 
Papachi su karera la- 
boral tabata den servisio 
postal. Durante hopi aña el 
a okupá e funshon aki te na 
momentu ku el a baha ku 
penshun. Na 1984 Papachi a 
eksperensiá un renobashon 
kompletu di Pòstkantor na 


Playa. Den presensia di 
gezaghebber George Soli- 
ana, diputadonan Rudy El- 
lis i Cai Marsera, a tuma 
despedida di Papachi Mar- 
tis, kende a baha ku pen- 
shun na prinsipio di dékada 
nobenta. Hefe di Posteri- 
jen Nederlandse Antillen 
Ramon Galmeijer tambe 
tabata presente. Despues 
di su retiru pa motibu di 
penshun a surgi hopi pro- 
blema den seno di personal 
di Pòstkantor, spesialmente 
na momentu ku e susesor 
di Martis, Felipe Wink- 
laar, a indiká na empleado 
Erik Tjietjie (ABVO) ku su 
presensia no tabata apresiá 
mas na e servisio guberna- 
mental aki. 


ABVO 
Na kuminsamentu di 
añanan 
setenta 
Papachi 
Martis tabata hopi aktivo 
den e sindikato ABVO. 
Desde 1969 e tabata asta 
presidente di e grupo di ser- 


visio di ABVO riba e isla 
aki. El a okupá e puesto aki 
te na n di sèptember . 
E mes a pidi retiru, pasobra 
e tabata haña ku e funshon 
aki no tabata kompatibel ku 
su posishon di hefe di Pòst- 
kantor. 
Pero su petishon di reti- 
ru tabatin tambe di aber ku 
problemanan den ABVO na 
Kòrsou i kon dirigentenan 
di e sindikato ei tabata a- 
tendé asuntu di miembro- 
nan na Boneiru. 
Papachi, banda di su 
trabou, tabata embolbí den 
diferente trabou boluntario. 
E tabata un dje fundadónan 
tambe di Centro di Yoga 
Cin Ananda huntu ku Du 
Dortalina. 
Na aprel 1994 Papachi 
Martis a haña un kondeko- 
rashon real (Lid Orde van 
Oranje Nassau). 
Papachi ta laga atras su 
esposa Stella Antonia Ci- 
cilia (84) i yunan. 


KRALENDIJK -- Tin 
algun èks studiante ku ta 
pagando bèk un suma men- 
sual mas haltu ku nesesario 
pa paga nan debe di estudio. 
P’esei Dienst Uitvoering 
Onderwijs (DUO) ta pone 
atenshon èkstra na esaki 
durante e bishita di otoño 
den e region di Karibe. 
For di n di sèptèmber te 
kuminsamentu di novèm- 
ber, konsekutivamente ta 
bishitá Saba, Sint Eustatius, 
Sint Maarten, Aruba, Bo- 
neiru i Kòrsou. Riba kada 
isla durante e bishita ta ha- 
bri osina di servisio tem- 
poral i riba algun isla DUO 
ta organisá enkuentronan 
di informashon tokante - 
nansiamentu di estudio. 
Habitante di e region di 
Karibe ku ta paga bèk un 
debe di estudio na DUO, 
hopi biá ta paga un suma 
mensual mas haltu ku 
nesesario. Generalmente e 


DUO ta bishitá region di Karibe 


motibu pa esaki ta ku en- 
trada di esun ku ta paga bèk 
no ta konosí serka DUO, ku 
konsekuensia ku no ta tene 
kuenta kuné den kalku- 
lashon di e suma mensual. 
Hopi di esnan ku ta paga 
bèk, no sa ku nan mes mes- 
ter pidi pa baha e suma 
mensual i ku huntu ku 
esei nan mes tambe mester 
duna nan entrada. Ademas 
e suma mensual despues di 
e rekalkulashon nunka ta 
bira mas haltu ku e suma 
mensual original. 
Esnan ku ta paga bèk 
ku ainda no a pidi pa baha 
e suma mensual, na sèp- 
tèmber ta risibí un mail di 
DUO. Den e mail ta indiká 
kiko nan por hasi. Tambe 
nan ta bon biní na un di e 
osinanan di servisio tem- 
poral di DUO pa pidi e re- 
baho, òf pa pregunta tokan- 
te e tópiko akí. 
Pa 
pregunta 
tokante 


pago bèk di e debe di estu- 
dio serka DUO, òf tokante 
nansiamentu di estudio, 
por pasa na un di e osi- 
nanan di servisio tempo- 
ral. E empleadonan tambe 
por yuda ku yenamentu di 
formulario, òf ora un hende 
no tin akseso na Mijn DUO 
mas. Èks studiante ku ta 
paga bèk un debe di estudio 
na e osina di servisio, por 
pidi un rebaho di nan debe 
di estudio. Ta fásil si mesora 
nan trese un deklarashon di 
entrada di 2021 i 2022, pa 
asina e empleado di DUO 
por yuda mesora. 
Pa un bishita na un osi- 
na di servisio no ta nesesa- 
rio pa traha un sita. Un 
tarheta di identikashon 
válido sí ta nesesario. 
Den e webinar ‘Paga 
bèk for di region di Karibe: 
kon e ta funshoná?’, DUO 
ta duna splikashon tokante 
entre otro petishon pa baha 


e suma mensual, dunamen- 
tu di e entrada i e benta- 
hanan di paga bèk lokal. 
Tambe tin un webinar 
spesial pa futuro studiante 
ku no por ta presente na 
e enkuentronan di infor- 
mashon tokante pidi nan- 
siamentu di estudio, òf ta 
biba na Saba òf Sint Eu- 
statius. Tur dos webinar ta 
grátis i ta optenibel ku sup- 
título na ingles. 
Enkuentronan di infor- 
mashon 
futuro 
studian- 
tenan Futuro studiante i 
nan mayornan por mèldu 
na tur e islanan, eksepto na 
Saba i Sint Eustatius, pa e 
enkuentro di informashon 
Pidi nansiamentu di estu- 
dio for di e region di Kari- 
be: kon e ta funshoná?’, Du- 
rante e enkuentronan, DUO 
ta konta kiko nansiamentu 
di estudio ta konsistí di dje, 
kon i na unda studiantenan 
mester pidi nansiamentu 


di estudio i kiko mas nan 
mester regla. Naturalmente 
tambe tin espasio pa hasi 
pregunta. 
Despues di un bishita na 
un osina di servisio, e en- 
kuentronan di informashon 
òf e webinars ainda tin pre- 
gunta, e ora ei por hasi un 
videocall ku DUO, òf laga 
DUO yama. Pa tur posibi- 
lidat pa kontakto wak riba 
duo.nl/antillen. 
Dia 25 i 26 di sèptèmber 
DUO ta na Saba i dia 27 i 
28 di sèptèmber na Sint Eu- 
statius. Di 2 te ku 6 di òk- 
tober na Sint Maarten, di 
10 te ku 20 di òktober na 
Aruba, di 16 te ku 20 di òk- 
tober na Boneiru i di 23 di 
òktober te ku 3 di novèm- 
ber na Kòrsou. Por haña 
mas informashon tokante e 
osinanan di servisio tem- 
poral, e enkuentronan di in- 
formashon i e webinars riba 
duo.nl/bezoekantillen. 

Mi tin e idea ku nos tin hopi sabio den 
eksterior. Henter dia nan ta riba buki 
di kara ta sea piki pieu òf reklamá 


kosnan ku ta pasa na Bonè. 


Awèl si, pa nan sinta fo’i un dis- 
tansia komandá, mihó nan bin 
yuda nan lugá. 


Metro-Goldwyn-May- 
er a filma e novela di 
Knight na 1943 komo 
Lassie ta bolbe kas, ku 
un kachó yamá Pal in- 
terpretando Lassie. 
Pal a aparesé ku e 
nòmber 
artístiko 
di 
"Lassie" den seis otro 
pelíkula di MGM te 
ku 1951. E doño i en- 
trenadó di Pal, Rudd 
Weatherwax, a kumpra 
nòmber i marka komer- 
sial Lassie di MGM i 
a aparesé ku Pal (ko- 
somo "lassie") na feria 
i eventonan similar rònt 
Merka den komienso 
di añanan 1950. Na 
1954, e serie di tele- 
vishon Lassie, ganador 
di un Emmy, a debutá i 
durante e siguiente 19 
añanan, un kantidat di 


DUSHI TEMPU DI 
TELEVISHON 


Lassie ta un kachó 
Collie muhé fiktisio i a 
aparesé den un relato 
na 1938 di Eric Knight 
ku despues a eks- 
pandé na un novela 
largu di 1940, `Lassie 
Come-Home`. Repre- 
sentashon di Knight di 
Lassie tin algun kara- 
kterístika komun ku 
un otro Collie femeni- 
no fiktisio di e mesun 
nòmber, ku ta aparesé 
den relato di 1859 di e 
eskritor britániko Eliza- 
beth Gaskell "The Half 
Brothers". Den" The 
Half Brothers", Lassie 
ta stimá solamente pa 
su maestro hóben i ta 
guia adultonan hiba 
kaminda dos mucha 
ta pèrdè den un tor- 
menta di sneu. 


Ku e seri aki mi ke hiba boso den tempu. Mi ke rekordá huntu ku esnan 
ku a lanta den añanan sesenta i setenta televishon di e tempu aya. Televi- 
shon “pretu ku blanku”. Tambe pa laga e generashon despues sera kono- 
sí ku loke tabata dibertishon pa mucha, hóben i adultonan den dékadanan 
sesenta i setenta riba nos isla. TeleCuraçao a drenta operashon dia 31 di 
yüli 1960. 


desendientenan di Pal 
a aparesé den e serie. 
E personahe di "Lass- 
ie" a aparesé na radio, 
televishon, 
pelíkula, 
kos di hunga, komèks, 
serie 
di 
animashon, 
novela pa hóben i otro 
medionan. E desen- 
dientenan di Pal a sigui 
interpretá Lassie awen- 
dia. 
Na 1943, a adaptá e 
novela den un pelíkula, 
`Lassie Come Home,` 
pa 
Metro-Goldwyn- 
Mayer (MGM) ku Rod- 
dy McDowall i Elizabeth 
Taylor komo protagoni- 
sta. 
E pelíkula tabata un ék- 
sito i a gosa di un reak- 
shon faborabel. MGM a 
sigui ku vários pelíkula 
adishonal, inkluyendo 


Lassie 


un sekuelo titulá `Son 
of Lassie` (1945), ku 
Peter Lawford i June 
Lockhart 
komo 
pro- 
tagonista, i `Courage 
of Lassie` ku Elizabeth 
Taylor. 
Tambe a krea un seri 
di radio, `Lassie Radio 
Show`, ku a keda den 
aire te 1949. 
Entre 1954 i 1973, 
e serie di televishon 
Lassie a bai den aire 
kaminda Lassie ta biba 
na un kas ku un hóben. 
Den e di diesun tempo- 
rada esaki a kambia i 


wardadónan di `United 
states Forest Service` 
a bira su kompañero- 
nan. 
Despues e Collie a 
keda su so pa un tem- 
porada promé ku el a 
kaba kaminda Lassie 
bibando na un rancho 
pa mucha wèrfano. E 
serie a risibí dos pre- 
mio Emmy promé ku 
el a kanselá na 1973. 
Lassie a gana vários 
premio Patsy (un pre- 
mio pa aktornan di ani- 
mal). 

K R A L E N D I J K — 
Djabièrnè atardi 8 di sèp- 
tèmber, a tuma lugá desvelo 
di e proyekto Suikerpalm, 
situá poko pariba di Bario 
Belnem. Na e okashon, 
Marius van Noort, direk- 
tor exploitatiemaatschappij 
Lima, a dirigí palabra na 
tur presente. El a bisa ku 
awe ta hasi apertura di e 
Suikerpalm. E ta situá poko 


Desvelo proyekto Suikerpalm 


pabou di e Donkey Sanctu- 
ary Bonaire. 
El a splika tambe, kon 
mas o ménos por imaginá, 
ku e bario ta bai bira. Kas ta 
bai ta pagabel pa un grupo 
amplio di hende, preisnan 
ta varia pa e proyekto. 
Despues a tuma lugá 
desvelo di e bòrchi, ku e 
nòmber di e proyekto. 
Tambe a planta dife- 


rente palu na e entrada di e 
proyekto i tambe por kom- 
prondé ku riba e tereno, tin 
diferente palu plantá. E 
palu ku nan a planta na en- 
trada ta trata di un palu di 
Mahòk. 
Diputado James Kroon 
tambe tabata presente i a 
hasi e parti di desvelo di 
e bòrchi na entrada ku e 
nòmber di e proyekto. 


10 
Djamars 12 Sèptèmber 2023 


KRALENDIJK – Dja- 
sabra na Sorobon tabatin 
selebrashon di esta di La 
Vírgen den Valle, patrona 
di piskadó. E selebrashon 
a kuminsá ku un parda di 
boto den bahia di Lac pa 
despues kontinuá ku santu 
sakrisio di misa pa asina 
gradisí i pidi benshon di La 
Vírgen del Valle pa e pis- 
kadónan i nan famia. 
Despues di e parti reli- 
gioso, a kontinuá ku e sele- 
brashon. Notabel e aña akí 
ta ku a interes di e piskadó 
tabata hopi abou kompará 
ku añanan anterior. 
Na e okashon akí, sem- 
per e koperativa di piskadó, 


Selebrashon fiesta La Vírgen del Valle 


PISKABON, ta rekonosé 
i alabes nombra algun pis- 
kadó komo miembro di 
honor pa nan aporte na 
piskeria den transkurso di 
añanan. Esaki en koper- 
ashon ku e organisashon di 
selebrashon anual di Virgin 
del Valle. 
Tur aña, segun tradishon 
di e baluarte en pas des- 
kanso, Dui Diaz, ta selebrá 
e esta akí na Sorobon. Es- 
aki ta kompañá ku un santu 
sakrisio di misa. 
PISKABON por wak 
atras satisfaktorio ku un 
selebrashon hopi bunita 
organisá i a nombra e pis- 
kadónan Lio Soleano, Is- 


mael Soliano, Jopi Soliano, 
Bano Oerman, Kadò So- 
liano i Richard Beady. 


Lio 
Lio Soleana ta un per- 
sona markante, di poko pa- 
labra, pero sí ku echonan 
remarkabel. E ta subi la- 
man kasi tur dia elmente 
pa piska. Su konosementu 
di piskeria ta for di chikitu 
ku el a subi laman ku su 
tata defuntu, kende tambe 
tabata un piskadó di peso di 
taya. Asina el a dediká su 
bida te ku awe na piskeria. 
E ta ruman di e konosido 
piskadó Perul i tambe di 
Mama Elia. 

Ismael Soliano 
Ismael Soliano ta un di 
e baluartenan na Boneiru, 
pero ku hazaña i rekono- 
sementu te asta riba tereno 
internashonal. Su konose- 
mentu i eksperensia ku boto 
di bela, no konosé límite. 
El a demostrá esaki dor di 
tabata envolví ku diferente 
boto di bela ku a bai den 
historia pa keda marká pa 
semper den nos kultura 
komo herensia intangibel. 
El a marka historia di nos 
kultura riba e tereno akí. 


Jopi Soliano 
Jopi Soliano a piska hopi 
den su bida, pero e ta ko- 
nosí mas bien komo un ar- 
tista, hopi na konosementu 
i alabes Dios a bendishon’é 
ku bastante don riba e tere- 


no di trahamentu di boto. 
E por traha boto mikro te 
na makro. Ku tur el a gana 
hopi premio i ta mundial- 
mente konosí pa e artenan 
akí. Te asta e tabata dre- 
cha plank di deportistanan 
famá den windsurf ku sa 
bini Boneiru. 


Bano Offerman 
E generashon nobo kisas 
no konosé Bano Oerman. 
Ku su edat respetá di 91 
aña el a piska temporada di 
boto di bela. E ta un perso- 
na hopi trankil i hopi respe- 
tá. El a piska ku piskadónan 
grandi e tempu aya. Nòm- 
bernan manera Mo Run- 
chi. Su temporada tabata e 
tempu ku nan tin ku rema 
tambe. Awor aki ta ranka 
kabuya òf asta drai suich. 


Kadò Soliano 
Kadò Soliano no mester 
di introdukshon. El a dem- 
ostrá den diferente torneo 
su konosementu i eksperen- 
sia riba tereno di piskeria. 
El a sa di gana hopi torneo 
ántes. Semper el a dediká 
su bida na piskeria, esaki ta 
loke e ta biba di dje. 


Richard Beady 
Richard Beady semper a 
kolaborá i sostené piskeria 
den tur sentido di palabra. 
Semper el a sostené Dui 
Diaz, en pas descanse, pa 
organisá torneonan di pes- 
ka. 
Siendo un piskadó, e 
mes sa kon duru e trabou di 
piskadó ta, p’esei e tin hopi 
amor i rèspèt pa e oshi akí. 


KRALENDIJK – E 
edishon kulinario hèrfst 
Edishon kulinario hèrfst 


ta tuma lugá di 21 di sèp- 
tèmber pa 5 di òktober. 
Durante e 15 dianan akí 
diferente restorant, trùk 
di pan i fasilidatnan kuli- 
nario na Boneiru, ta ofre- 
sé menú spesial i plato ku 
ta kuadra na e temporada. 
Boneiru, rekonosé an- 
teriormente komo e kapi- 
tal kulinario dor di World 
Food Travel Assocation, 
ta organisá tipo di evento 
asina pa konrmá su po- 
sishon riba mapa kulina- 
rio mundialmente. 
Helmi Smulders, un 
eskritor kulinario renom- 
brá, ta bai skirbi relato di 
e desaroyo gastronómiko 
i eksperensianan riba e 
isla durante e periodo akí. 
Algu nobo e aña akí 
den liña di e evento, ta 
Restaurant Meat & Eat, 
un establesimentu ku ta 
hala atenshon dor di su 
arte di kaya i interior in- 
spirá. 


Mayoria restorant ta 
ofresé tres plato pa sola- 
mente 39,50 dòler pa per- 
sona, pero ta importante 
pa remarká ku tin tambe 
eksepshon, pues ta kon- 
sehabel pa mira e menú i 
preis riba e website. 
Bishitante di e loka- 
lidatnan partisipante por 
partisipá pa gana premio, 
kaminda por gana dife- 
rente produkto i ekspe- 
rensia. 
E edishon kulinario 
di hèrfst ta ofresé tambe 
un bista riba e tendensi- 
anan kulinario aktual i 
inovashonnan riba e isla. 
Mas detaye i un lista 
kompleto di e restorant- 
nan partisipante, por haña 
riba e website osial. 


12 
Djamars 12 Sèptèmber 2023 


KRALENDIJK – Awe 
djamars 12 di sèptèmber ta 
reanudá e reunion di toma 
di desishon ku dia 21 di 
ougùstùs pa motibu di falta 


Kontinuashon di reunion di Konseho Insular 


di kórùm no por a kontinuá. 
Esaki ta planiá pa 16:00 or 
den sala di reunion di Pas- 
sangrahan. Durante un re- 
union di tomo di desishon 


ta tuma sierto desishon- 
nan. Un kórùm ta e kanti- 
dat mínimo di persona ku 
mester ta presente pa por 
laga un reunion òf prose- 
dura di votashon tuma lugá 
legalmente. Den Konseho 
Insular, kaminda tin nuebe 
asiento pa repartí, mes- 
ter tin por lo ménos sinku 
miembro di Konseho Insu- 
lar presente. 
Ta reanudá e reunion 
for di punto di agènda 5 i 
e ta kontinuá te na e di 11 
punto di agènda. Kolegio 
Ehekutivo tambe lo ta pre- 


sente. Pa votashon tin e 
proposishon relashoná ku 
eliminashon di un punto di 
agènda i no presentá doku- 
mentunan pa votashon pa 
motibu di falta di tempu 
di preparashon. Tambe ta 
presentá algun dokumentu 
pa aprobashon, entre otro 
e Ordenansa di sistema di 
traha di Komishon Fiho, e 
Dekreto di Konseho Insular 
konteniendo instrukshon- 
nan i mandato di rer 
Insular, e Ordenansa En- 
kuesta di Konseho Insular 
Boneiru, E Dekreto di Kon- 
seho Insular pa aprobashon 
di e Nota di Konseho Insu- 
lar ‘Meta, Manera, Medio’ 
ku ta trata stipulashon di 
maneho i dokumentunan i 
formularionan athunto i e 
Ordenansa di Informashon 
i Toma di Desishon Kon- 
seho Insular Boneiru 2023. 


Otro reunionnan 
Mas aleu e siman akí 
tin dos reunion di komis- 


hon planiá riba djárason 13 
i djaweps 14 di sèptèmber. 
Riba djárason e komishon 
ho pa Komunidat i Kuido 
ta reuní, kaminda nan ta bai 
papia tokante e situashon 
aktual di kuido di laborato- 
rio i di BonLab en partiku- 
lar, e situashon aktual relas- 
honá ku e plan pa e aña di 
konmemorashon di pasado 
di sklabitut, kon ta sigui 
despues di e diskulpa, un 
kontinuashon di e situashon 
aktual relashoná ku e dise- 
ño di ordenansa di supsidio 
i tratamentu di kartanan di 
opheshon entregá. 
Riba djaweps e komi- 
shon ho pa Relashonnan 
Interinsular i Relashonnan 
den Reino ta reuní, kamin- 
da ta bai papia tokante pro- 
greso di e aktividatnan rònt 
di revi-shon di WolBES i 
FinBES, preparashon di 
e órgano di kolaborashon 
di islanan karibense i for- 
mashon di Gabinete na Den 
Haag. 

Bo a nota ku bo ta sin ener- 
gia òf forsa pa sali di bo kama 
pa inisiá e dia?, mesora loke ku 
bo ta hasi ku no tin sentido sig- 
nifikativo?, bo a identifiká un 
poko di desinteres pa e perso- 
nanan ku ta rondoná bo?, bo ta 
kere bo no ta e un persona ku 
bal, ku bo por aportá na otro- 
nan? Si bo a kontestá ku sí na 
algun di e preguntanan akí, 
kuidou!probablemente bo ta 
luchando ku sinku enemigu 
ku ta abatí e alma i ta kon- 
fundí nos spiritualmente. E 
enemigunan akí ta aktua di for- 
ma inkonsiente, ta provoká un 
daño spiritual, moral i inkluso 
den algun okashon físiko, i ki- 
sas nos no sa na identifiká nan, 
ta pesei den aki ku nos ta papia 
di nan. 


E síndrome di amargura 
Amargura ta kada biaha mas 
posibel den e bida moderno, al- 
gun ta pensa ku e ta derivá di un 
mal maneho di frustrashon òf di 
ekspektativanan mashá altu, sin 
embargo e rais di ku nos perso- 
nanan ta bira amargá ku bida ta 
e falta di pordon. Biba ku sen- 
timentu di no lubidá ku e bisiña, 
amigu òf famia a bisa mi i a hasi 
ku mi. E ta tambe biba ku loke 
nos no a siña na diskulpa nos 
mes; ofensanan por bini di pafó 
òf por ta fruta interno. Ora ku 


Siña identifiká di 5 enemigu ku ta abatí e alma 


Pa Mary Velázquez Dorantes 


nos no ta siña na pordoná nos 
ta habri pa e portanan pa am- 
argura, i nos por identifiká 
esaki komo esaki sensashon 
negativo, un outo konstruks- 
hon abou, duresa i severidat 
pa tuma desishonnan òf ink- 
luso pa duna opinion, pensa- 
mentu i akshonnan ku ta pro- 
dusí nos no felisidat, i ku ta 
provoká nos un tormento 
konstante i no ta permití ku 
nos tin momentonan di pas. 


Arogansia tradusí den 
soberbia 
Kisas e enemigu akí ta 
difísil di rekonosé i di aseptá 
pasobra nos ta biba den un 
tempu unda nos ta kere ku 
bos ta mihó ku tur otro, por 
lo tantu, arogansia ta aktuá 
sigilosamente derivá di nos 
inseguridat i fragilidat. Tam- 
be e ta produkto di e soledat 
ku nos ta eksperimentá ak- 
tualmente, i e ora ei e ta kon- 
struí un armadura doloroso ku 
ta lanta un muraya di superi- 
oridat. Akí ta biba miedu, sin 
satisfakshon, indiferensia i 
heridanan di pasado. E ta un 
enemigu ku ta provoká e 
menospresio di nos ser i di 
otronan. Nos mester tene 
mashá kuidou ku ideanan i 
pensamentunan ku ta alimentá 
nos, e kondukta i opinionnan 


ku ta generá na lugá di nos ta 
sosialisá i interaktua nos. 


Desesperashon 
di 
fèdrit 
Nos tur den algun mo- 
mento di nos ta bida eksper- 
imentá fèdrit, e ta trata di un 
emoshon natural, di defensa i 
e ta mashá intenso. Pero nos 
mester kuida ku nos ta hasi 
kuné ora e ta invadí nos pa- 
sobra e por krea un sintimen- 
tu di inkomodidat ku inkluso 
por kaba den morto. E ta tra- 
ta di un enfermedat spiritual 
ku ta afektá henter nos ser, 
ta pesei nos mester siña na 
frena tur e sensashonnan ku 
ta kousa nos kulpa, tristesa i 
inkluso depreshon. Fèdrit ta 


Ken a ofendé bo? 


Outor: Juan Rafael Pacheco 
Tin hende – hopi hende!- ku ta 
pasa den bida manera un pida 
kristal di Venecia: frágil; ku ta 
kibra masha lihé mes. Nan ta 
personanan ku ta biba sintiendo 
nan mes ofendí pa loke sea ku 
un hende a hasi nan. 


Si bo ta den e grupo aki, mi tin 
un sorpresa p’abo. Ekspertonan 
ta koinsidí den afirmá ku ningun 
hende a ofendé bo! Loke ta heri- 
dá bo, loke ta ofendé bo, ta tur 
loke ku abo ta spera di e perso- 
nanan ei i e ekspektativanan ku 
abo ta krea ku bo propio pen- 
samentunan. Nan ta imaginario. 


Si bo a spera ku bo mayornan 
lo a duna bo mas amor, i nan no 
a duna bo, bo no tin nodi di sinti 
bo mes malu. Loke ta lastimá bo 
ta bo ekspektativanan di loke un 
mayor ideal lo mester a hasi ku 
bo i no a hasié. 


Si bo ta spera ku bo pareha lo 
reakshoná di tal i kual forma i e 


provoká desesperashon i ta 
inkapasitá nos. E tareanan ku 
nos mester hasi frente di e en- 
emigu akí ta siña na konfia den 
Dios, buska virtutnan den per- 
sonanan, fomentá un krese- 
mentu di fe, pa e ora ei nos ta 
bandoná tur loke ta hasi e 
hende aktual tristu. 


Un spiritu inkrédulo 
Nada mas kontaminante ku 
e simia di inkredulidat i ousen- 
sia di fe. E hecho di no kere 
den e bèrdat di Dios ta inklu- 
so un piká ku ta nos tormentá 
di forma konstante, manera un 
di gota di awa ku ta perforá 
un espasio. Sufri inkredulidat 
ta alehá nos di Dios i su 
promesanan; e ta laga nos re- 


chasá e bida i e mundu ku ta 
rondoná nos, e ta hasi nos 
kobarde i ta nos provoká re- 
beldia. E ser ku ta brasa 
inkredulidat ta hasi su kurason 
duru i ta permití otro enemi- 
gunan ta drenta ku ta nubla nos 
fe i forsa spiritual. 


E shòk di e orguyo 
Orguyo ántes ta ser yama 
soberbia. E ta un kaminda e 
bida spiritual ta sali di e ka- 
minda, ta alehá nos di e grasia 
divino, di e virtutnan i ta laga 
nos yega na e pos di e bashí 
spiritual. Dor di ser algu diar- 
io, e por kousa nos konflikto 
identifik’é, pero akí e ta laga 
un pista: ser agresivo na inter- 
aktua ku otronan, rechasá mo- 
mentonan di interiorisashon ku 
nos mes, pone na pone lugá e 
ophetonan di e bida material, 
koloká nos na sentro di tur situ- 
ashon di forma egoséntriko, di 
e esta forma orguyo ta aktua i 
ta nos abatí e alma. 
Nos mester siña na ta aler- 
ta riba e formanan nobo ku ta 
debilitá nos ser, ku ta desani- 
má nos i ta provoká deses- 
perashon. Nos no por pèrdè e 
bataya pasobra ku nos a duna 
e oportunidat pa aktua di for- 
ma silensioso, pasobra e tarea 
di tur kristian ta di frená nan ku 
yudansa di Dios. 


no a hasié, pensa bon: bo 
pareha no a hasi bo nada. 
Esaki ta den bo imaginashon. 


Bo ta rabiá ku Dios? Ta bo 
ideanan di loke Dios mester 
a hasi, ta esunnan ku ta 
lastimá bo. Dios hamas ta 
ofendé ni hasi daño na nin- 
gun hende. 


Esnan studiá riba e tema aki 
ta laga komprondé ku ora 
nos nase, nos ta outéntiko. 
Despues, nos berdadero nat- 
uralesa ta suprimí, i sustituí di 
manera artifisial pa medio di 
konseptonan ku nos mayor- 
nan, sosiedat, televishon, i In- 
ternet ta siña nos. 


I nan ta kere for di novela 
falsu kon kos lo mester ta den 
tur aspekto di bida di hende, 
i kon otronan mester aktua. 
Un novela malu ku no tin 
nada di aber ku realidat. 


A lo largu di nan bida, hende 
ta kolekshoná eksperensian- 
an bibá ku mayor, amigu, 
pareha, ets. i ta warda nan 
den nan inventario interior. 
Eksperensianan negativo ta 
laga marka mas profundo 
den nos ku esnan positivo. 


Resultado? E mesun prob- 
lema i eksperensianan nega- 
tivo ta ripití. I e inventario ta 
sigui krese i ta stroba bo. Nan 
no ta lagabu sinti bo mes fe- 
lis. I segun midí ku ta bira mas 
grandi nos ta ménos felis. Ta 
pasobra e inventario negati- 
vo ta oumentá di aña pa aña. 


Un di e fuentenan mas gran- 
di di ofensa ta esun di trata 
di imponé punto di bista di 
un persona riba otro, i guia 
su bida. Ora bo bis’é loke e 
mester hasi i e bisa bo “nò”, 
bo ta krea resentimentu dò- 
bel. Promé, bo ta sinti bo mes 
ofendí pasobra e no a hasi 


loke abo tabata ke pa e hasi, i 
di dos, e otro persona ya ta 
rabia pasobra abo no a 
aksept’é tal i manera e ta. 


Tur hende tin derechi di guia 
su bida i riba su mes e lo siña 
di su erornan.No ta por nada 
e dicho ku ta bisa ku ningun 
hende ta siña di eksperensia 
di otro. 


E ora ei ,lo bo puntra mi, kon 
mi por pordoná? 


Ekspertonan ta bisa: 


· 
Komprendé ku ningun 
hende a ofendé bo. Ta idean- 
an falsu ku abo tin tokante kon 
e persona ei mester ta. 
· 
Laga hende ta manera 
nan ta. Duna nan bo opinion, 
pero permití ku nan mes ta 
tuma nan desishon, ku nan ta 
ehersé di boluntat liber e loke 
ku Dios a duna ora El a krea 
nos. 


· 
Ningun hende ta perte- 
nesé na bo, ni bo mayornan, ni 
amigu, ni bo pareha. Nos tur 
ta forma parti di e mekanismo. 
Stima i laga hende ta su mes. 
· 
Perfekshon no ta eksistí. 
Ni e mayor, ni e amigu, ni bo 
pareha ta perfekto (ni abo!). 
Stòp di risistí e personanan no 
ta manera abo ke pa nan ta. 
Aseptá hende manera e piska 
ta aseptá laman i stima nan 
manera nan ta. 
· 
Den lus di e periodo kòr- 
tiku di bida ku nos tin, nos tin 
únikamente tempu pa biba, dis- 
frutá i ser felis. Nos kompañe- 
ro, morto, na kualke momen- 
to, den forma imprevisto, por 
tuma nos den su brasanan. 


Ta kos di mas gasta tempu pen- 
sando riba ofensa di otronan. 
Bo no por duna bo mes e luho 
aki. 
Bendishon i pas. 

ARUBA 
NOTA INTERNASHONAL 


Djaluna a konmemorá 
22 aña di atake terorista 
riba edisionan di Twin 
Tower na New ork. 
Tabata den oranan di 
mainta riba 11 di sèptèm- 
ber 2001 ku 19 terorista 
a sekuestrá kuater avion 
komersial ku tabata bula 
for di regionnan di New 
England i Mid -Atlántiko 
for di kosta ost pa Califor- 
nia. E sekuestradónan a 
dal e promé dos avionnan 
kontra e torennan di World 
Trade Center na New York. 
Esakinan tabata dos di e 
sinku edisionan mas haltu 
di mundu na e momento 
ei. E siguiente ophetivo ta- 
bata dos buelo na òf serka 
di Washington, DC, den 
un atake kontra kapital di 
e nashon. E di tres ekipo 
a logra dal den Pentagòn, 


Konmemorashon 22 Aña 9/11 


sede prinsipal di departa- 
mento di Defensa na Ar- 
lington County, Virginia, 
miéntras ku e di kuater 
avion a kai den área rural 
di Pennsylvania despues di 
un rebelion di pasahero. E 
atakenan a mata kasi 3.000 
persona i a instigá e guera 
global kontra terorismo di 
vários dékada. 
E promé impakto tabata 
esun di American Airlines 
vuelo , ku a crash kontra 
e toren nort di e kompleho 
di World Trade Center na 
Lower Manhattan 08:46. 
Diesseis minüt despues, 
09:03, toren sur di World 
Trade Center a keda alkan- 
sá pa buelo 175 di United 
Airlines. mbos edisio di 
110 piso a kibra i kai abou 
den un ora i kuarenta i un 
minüt, destruyendo sinku 


struktura ku a keda den e 
kompleho di WTC, i tambe 
destruí vários otro edisio 
den serkania di e torennan. 
Un di tres buelo, American 
Airlines vuelo 77, a dal 
den Pentagòn 09:37, kou- 
sando un kolapso parsial. 
E di kuater i último buelo, 
United Airlines buelo 93, a 
bula den direkshon di kapi- 
tal. Alertá di e atakenan an- 
terior, pasaheronan den un 
intento pa tuma kontrol di 
e avion, fòrsando e sekue- 
stradónan pa dal e avion den 
un kampo na Stonycreek 
Township, serka di Shanks- 
ville, 10:03 di mainta. In- 
vestigadornan a determiná 
ku meta di vuelo 93 tabata 
sea kapital di Merka òf Kas 
Blanku. 
Un par di ora despues di 
e atakenan, Agensia Sentral 


di Inteligensia a determiná 
ku Al Qaeda tabata respon- 
sabel pa e atakenan. Merka 
a 
kontestá 
formalmente 
lansando e guera kontra 
terorismo i invadiendo Af- 
ganistan pa deponé taliban, 
ku a rechasá e kondishon- 
nan di e términonan meri- 
kano pa saka Al Qaeda for 
di Afganistan i ekstradí 
su lidernan. Invokason di 
artíkulo 5 di tratado di 
Atlántiko Nort pa parti di 
Merka, úniko bía ku a hasi 
uso di dje te ku awe, a yama 
e aliadonan pa bringa kon- 
tra al Qaeda. Merka i for- 
sanan di invashon di NATO 
a barí Afganistan, miéntras 
ku lider di Al Qaeda Osa- 
ma bin Laden, a disparsé 
den serunan. Ounke Bin 
Laden inisialmente a nenga 
di tin ningun partisipashon, 
na el a asumí osial- 
mente responsabilidat di e 
atakenan. 
E motibunan menshoná 
di Al Qaeda a inkluí apoyo 
di Merka na Israel, presen- 
sia di base militar meri- 
kano na Arabia Saudita i 
sanshonnan kontra Irak. 
Bin Laden su búskeda di 


kasi un dékada a terminá 
riba 2 di mei 2011, ora ku a 
asesin’é durante despues di 
a siguié te na su kompleho 
na Abbottabad, Pakistan. 
E guera na Afghanistan a 
sigui pa ocho aña mas te 
ora a yega na un akuerdo 
na febrüari 2020 pa tropa 
merikano i NATO retirá for 
di e pais, i e último miem- 
bronan di forsa armá meri- 
kano a bandoná e region 
riba 30 di ougùstùs 2021, 
resultando den e regreso di 
taliban na poder. 
Sin inkluí e 19 sekue- 
stradónan, e atakenan a 
mata 2.977 persona, heri- 
da míles i a duna inisio na 
konsekuensianan 
signi- 
kante pa salú a largo plaso, 
miéntras ku a generá por lo 
ménos 10 bion na daño di 
infrastruktura i propiedat. 
Hopi ta deskribí e akto 
komo e akto terorista mas 
mortal den historia di hu- 
manidat i ta keda e insi- 
dente mas mortal tantu pa 
bombero komo pa personal 
enkargá ku apliká lei den 
historia di Merka, matan- 
do 340 i 72 di kada orga- 
nisashon. 

ARUBA 
STATIA/SABA/ST. MAARTEN 


PHILIPSBURG – Pro- 
mé Minister Silveria Ja- 
cobs ku honor tabata den 
presensia di hende muhé 
asombroso, selebrando e 
trabou remarkabel di biahe 
di bida di otro hende muhé 
ku ta prolando, esta Ann 
Marlin Evans, Zita Charles 
i Tamara Leonard. 
E tema di e evento ‘Liv- 
ing Outside the System’, ta 
inkorporá e espíritu di re- 
siliensia i empoderamentu 
ku ta bria den e espíritu di 
Oualichi. 
E importansia di bos di 
hende muhé den literatura 
no por keda surpasá. 


Promé Minister Silvera Jacobs: 
Bos di hende muhé ta importante 


Palabra, 
spesialmente 
esun skirbí i for di un ka- 
minda ku ta surpasá ekspe- 
rensianan personal negati- 
vo, tin un poder remarkabel 
ku ta transendé límitenan, 
retonan i ta ofresé diferente 
perspektiva. 
Momentu ku ta selebrá 
bos di hende muhé den 
literatura, e ta kontribuí 
pa kalidatnan bunita i ta 
proveé un plataforma pa 
storia ku ta empoderá nan 
propio retonan. 
E palabranan di e muhé- 
nan akí no solamente ta 
ampliká nan mes bos, 
pero tambe ta kurashá otro- 


nan pa kompartí nan propio 
eksperensia i perspektiva 
úniko. 
“Komo Promé Mini- 
ster, komo un hende muhé 
i un mama i wela, mi ta 
kompletamente 
kompro- 
meté pa promové kalidat 
di e hende muhé i sigurá 
ku bos di e hende muhé ta 
respetá den tur aspekto di 
bida. Mi ta dediká na im- 
plementá pólisanan ku ta 
promové 
oportunidatnan 
igual pa hende muhé den 
edukashon, empleo i lide- 
razgo segurando sero tole- 
ransia pa abuso i deskrimi- 
nashon,” Jacobs a bisa. 


PHILIPSBURG 
– 
Djabièrnè 8 di sèptèmber 
un reunion entre Presidio 
di Parlamento i Konseho di 
Minister a tuma lugá. 
E reunion a habri ku in- 


Presidio a reuní ku Konseho di Minister 


trodukshon i remarke dor 
di Promé Minister i Mini- 
ster di Asuntunan General, 
Silveria Jacobs i presidente 
di Parlamento, Sidharth 
Bijlani.E puntonan prima- 


rio ku a atendé, ta inkluí 
e proseso di presupuesto i 
e protokòlnan di komuni- 
kashon entre Parlamento i 
Gobièrnu, partikularmente 
pa loke ta trata e korespon- 


densia entre e entidatnan i e 
prosesonan legislativo. 
Miéntras ta hasiendo e 
trámitenan pa kontinuá ku 
e kombersashonnan, e re- 
union tabata eksitoso den 


áreanan identiká pa me- 
horashon i establesé solu- 
shonnan pa logra esiensia. 
Tur partido enbolbí a indiká 
ku e reunion tabata produk- 
tivo. 


POINT 
BLANCHE 
– Wonder of the Seas, e 
barku di sinku klase oá- 
sis di Royal Caribbean, a 
kanselá su bishita pa Sint 
Maarten djaweps 14 di 
desèmber debí na orkan 
Lee, ku tin inuensia riba 
kondishon di wer den Ka- 


Wonder of the Seas a kanselá 


ribe. Royal Caribbean In- 
ternational a hañ’é fòrsá ta 
hasi kambio pa kuater dife- 
rente barku ku ta operá pafó 
di Estádos Unídos, komo 
medida di prekoushon di 
orkan Lee pa sigurá siguri- 
dat i eksperensia konforta- 
bel di huéspetnan na bordo. 


Port St. Maarten Group 
(PSG) su plan di tempo- 
rada di orkan ta efektivo. 
PSG ta mantené komuni- 
kashon ku tur partner di 
kadena i ta spera ku lo no 
bai tin mas sistema ku lo 
tin impakto pa operashon 
di haf den futuro. 

ARUBA 
ARUBA 


ORANJESTAD -- Tin 
un situacion hopi delicado 
aki na Aruba, cu ta rekeri 
atencion di tur instancia 
concerni pero literalmente, 
atencion 
di 
mayornan, 
mama cu tata pa nan ta mas 
atento na unda nan yiunan 
ta y kico nan ta haciendo. 
Diabierna ultimo a tra- 
ta otro caso di un mucha 
homber menor di edad, 


ORANJESTAD -- Di- 
abierna atardi rond di 5’or 
polis di traco mester a 
bay Palm Beach, unda un 
ambulance tawata envolvi 
den un boksmento. Den 
e accidente no tawata tin 


ORANJESTAD -- Dia- 
bierna anochi den careda 
di 8’or pasa un homber 
cu a resulta di tawata un 
turista a wordo atraca. E 
atraco segun su version lo 
a so-sode den Havenstraat. 


ORANJESTAD – Un 
trahado di Warda Costa, 
mas tres persona a wordo 
deteni como sospechoso- 
nan den un caso grandi 
bou investigacion. Diasabra 
den oranan di atardi a tuma 
luga un entrada hudicial na 
un cas den Lopezstraat. 


Den seis luna 60 hoben condena pa varios crimen serio 


kende na luna di Januari di 
e aña aki, a dicidi di saca un 
arma di candela y los seis 
tiro, pues loke e tabata tin 
na bala den e arma di can- 
dela, riba un auto Nissan 
March. 
E acusado cu ta un menor 
di edad diabierna ultimo a 
scucha Hues dun’e un cas- 
tigo di tres aña di prizon, cu 
cual un aña ta condicional 


cu tempo di prueba di tres 
aña y e periodo aki e tin cu 
pasa bou di supervision di 
Reclassering. 
E hoben aki ta forma 
parti di un grupo di alre- 
dedor di 60 hoben, ken- 
denan a bin haya nan mes 
dilanti di mesa berde, den e 
“prome” seis luna di e aña 
aki caminda nan edad ta 
varia entre 14 pa 18 aña ya 


cu ta un realidad cu hoben- 
nan cu a ricibi castigo ta en- 
tre otro di 14, 15, 16, 17 y 18 
aña kendenan ta sintando 
castigo den prizon na KIA. 
Ta algo serio, algo cu 
mester ta hopi preocupante 
mirando e edadnan hoben 
aki cu ta tras di tralie, sin 
por sigui cu nan educacion 
of formacion y hopi di e 
grupo di 60 aki, pa crimen 


serio cu nan a comete con- 
tra sociedad. 
Hopi di e hobennan aki 
tabata envolvi den casonan 
caminda arma di candela 
y arma blanco a hunga un 
rol, otronan cu ta envolvi 
den gangnan cu a conduci 
na confrontacionnan cu a 
causa morto di algun di e 
hobennan aki. 


Ambulance envolvi den boksmento 
hende herida, pero polis di 
traco si tawata necesario. 
E ambulance a keda 
para ariba e crusada y po- 
lis di Noord mester a yega 
pa guia e traco. No tawata 
tin hende herida. 


Miembro di Kustwacht Aruba a wordo detencion 


Un team enorme, consi- 
sti di Mobiele Eenheid, U- 
nidad di K9, recherchenan, 
Landsrecherche, observatie 
team etc. a drenta e cas y 
a consca cu un cantidad 
grandi di evidencia pa mas 
investigacion. 
Durante e entrada hu- 


dicial a detene e miembro 
di Warda Costa y 3 per- 
sona mas. Te den oranan 
laat di anochi a tuma luga 
na ocina Landsrecherche 
e interogacion aki tambe a 
trece un cantidad di caha 
di evidencia. E caso grandi 
aki ta bou investigacion 


Homber turista atraca y herida den Havenstraat 


Un homber color scur lo ta 
esun cu a comete e atraco. 
Segun e la bisa polis nan a 
bay cu un suma consideral 
y tambe su celular. Duran- 
te e atraco e homber cu e la 
duna polis su descripcion lo 


a hink’e cu un obheto sker- 
pi parecido na un cuchiu. E 
la resulta na su brasa robes. 
Agentenan cu a presenta 
na Ocean Suites a solicita 
tambe pa un ambulance y 
tambe atraco team. 

ARUBA 
HULANDA 


SCHEVENINGEN 
– 
Riba e dia di mas kayente di 
e pais nunka anterior midí, 
un kachó riba bich na Sch- 
eveningen tabata kue solo. 
E bestia sinembargo tabata 
riba su bich preferí dilanti 
di e bario Duindorp, un si- 
tio dushi kaminda e por a 
keda drumi den tur tranki- 
lidat entre e hendenan riba 
bich. 
E bestia ta drumi mas 
biá na mesun sitio i polis 
i ambulans di bestia no ta 
preokupá kuné. E bestia ta 
den bon estado di salú i ta 
konosí serka e outoridat- 
nan. 
E kachó di awa den bes 


Kachó di laman ta kue solo riba bich 


en kuando ta pasa dor di e 
hendenan i ta bati su ala- 
nan. E tim di bela, JAJO, ku 
tambe e hasi un paseo riba 
Noordzee, a pasa un ratu i a 
atmirá e bestia importante 
for di nan boto na kaminda 
bèk pa haf. 
E pida bich ta un atrak- 
shon real pa kachó di awa. 
Awor e ta bai bon, pero ta- 
batin problema ku kachó di 
laman i kachónan normal 
ku ta kana lòs. 
Ambulans di bestia tam- 
be na mas okashon a yega 
di atvertí pa hende no yega 
muchu pegá ku kachónan 
di awa pa por ehèmpel saka 
foto. 


EEMSHAVEN – A 
baha tur e 3784 outonan 
for di e barku Fremantle 
Highway. Fin di yüli a 
originá kandela riba e 
barku, kaminda un morto 
i mas herido a kai. Ainda 
e orígen di e kandela no ta 
konosí. 
E barku tabatin 3784 
outo na bordo, e gran par- 
ti, un tres mil outo asina, 
a keda deklará no usabel. 
E reskate di e karga a kana 
bon, e media regional ta 
informá. 


A baha tur outo for di barku ku a kima 


Dia 30 di ougùstùs du- 
rante deskargamentu un 
outo eléktriko a pega na 
kandela, pero segun e em- 
presa di reskate, a baha- 
mentu di e outonan a sigui 
sin problema grandi. 
Fremantle Highway ta 
keda mas tardá te medio 
òktober den Eemshaven. 
Dia 14 di òktober e barku 
mester bai, un bosero di 
Seaports na Groningen a 
bisa. E haf tin mester di 
e waf kaminda e barku ta 
mará bèk. 


HULANDA – E molèster 
dor di sangura despues di 
un bahada relativo na ini- 
sio di zomer, desde medio 
ougùstùs a oumentá fuerte. 
Esaki investigadónan di 
Wageningen University & 


Ta spera e pik dor di kayente aktual 
Molèster di sangura a oumentá 


Research (WUR), ta skirbi 
riba e website di notisia di 
naturalesa Nature Today. 
Nan ta spera ku e molèster 
lo sigui oumentá mas ainda 
dor di e temperaturanan 
haltu aktual. 


Sí na inisio di zomer e 
molèster di sangura tabata 
relativo, tabata a konsekue- 
nsia di un periodo largu sin 
yobida n di mei i na ini- 
sio di yüni, segun e sientí- 
konan. Dor di esei tabatin 
ménos sitio di brui kaminda 
e larvanan di sangura por a 
desaroyá nan mes. 
Komo ku na yüli i 
ougùstùs a yobe basta, 
probablemente a bini un 
kambio den e periodo ei. E 
larvanan ku a sali for di nan 


webu na n di yli, tabata 
kuater siman despues adul- 
to, pa despues okashoná 
molèster. 
E 
investigadónan 
di 
WUR ta basa nan mes riba 
notikashonnan di propio 
proyekto di investigashon 
muggenradar.nl, ku awor 
tin tres aña di monitòr. 
Hendenan ei nan por duna 
informashon kon nan ta 
eksperensiá i kuantu san- 
gura nan a mira. 
Dor di e kayente aktual, 


e investigadónan ta spera 
e tempu ku ta bini un pik 
den molèster di sangura. 
Ku temperaturanan haltu 
mas sangura muhé ta akti- 
vamente en buska di sanger 
i desaroyo larva ta bai mas 
lihé tambe momentu ku ta 
friu, manera normal ta na 
sèptèmber. 
Dor di yobida di último 
simannan tin tambe ainda 
mas sitio di brui kaminda 
sangura por desaroyá su 
mes despues di zomer. 

ARUBA 
KORSOU 


WILLEMSTAD--War- 
dakosta huntu ku Kuerpo 
Polisial Kòrsou djaweps 
mainta a detené algun in- 
dokumentado riba tera. 
Wardakosta a detektá e 
boto sospechoso den ora- 
nan di mainta, na momentu 
ku esaki tabata nabegando 
bai direkshon di Ostpùnt. 
Despues di a detektá e 
boto, Sentro di Operashon 
Marítimo di Wardakosta a 
manda un patruya di tera 
ademas di e helikòpter di 
Wardakosta den direkshon 


A detené indokumentanan den área di Ostpùnt 


di e sitio. 
E notikashon di e su- 
puesto bahamentu na tera 
tambe a keda mandá pa 
KPC. 
Durante e búskeda a de- 
tené sinku indokumentado 
i a konská un kantidat di 
arma i dos pakete ku supu- 
estamente ta kontené droga. 
A laga helikòpter i avion di 
Wardakosta patruyá den e 
área en buska di mas perso- 
na ku tambe a baha na tera; 
pero e akshon no a duna 
ningun resultado. 


W I LLEMSTA D — 
Minister di Finansa Javier 
Silvani, a risibí di HRO/ 
BPD 10 landsbesluit pa 
tuma ámtenar den ser- 
visio na Ontvanger. Ak- 
tualmente e proseso ta 
kaminda ku Su Ekselen- 


MinFin ta firma landsbesluit 
pa douaneronan 
sia Lucille George-Wout, 
mester rma e landsbesluit 
nan. 
Banda di esaki Minister 
Silvania a rma lands- 
besluit pa promoshon pa 
duaneronan ku a risibí di 
HRO/BPD. 


W I L L E M S T A D - 
-Frakshon di MAN den 
Parlamento a tuma nota di 
e karta di Cft fechá 1 di 
sèptèmber nr 202300079 
den kual Cft ta hasi dife- 
rente opservashon kritiko 
riba e konsepto di Presu- 
puesto 2024 di Gobièrnu di 
Kòrsou. Frakshon di MAN 
na momento ku e konsepto 
di Presupuesto 2024 keda 
trata den Parlamento, ta a- 
tendé esaki den su totalidat 
ku Gobièrnu di Kòrsou. 
Sinembargo frakshon di 
MAN ta di opinion ku tin 
punto ku fo’i awó mester 
keda atendé ku urgensia, 
diligensia i rápido. E punto 
di preokupashon aktual pa 
nos Frakshon ta siguiente. 
Cft ta trese dilanti den su 
karta ku e proposishon pa 
a mion euro serka u- 


Segun MAN 
No por perhudiká penshonadonan di ENNIA 


landa pa solushoná e kaso 
ENNIA no ta deseabel ya 
ku esaki tin konsekuensia 
pa tantu e “rentelastnorm” 
komo e “schuldqouta” di 
Kòrsou i ku resultado ku 
Gobièrnu di Kòrsou no por 
hasi ansa den futuro pa in- 
vertí den ekonomia. MAN 
ta kere i para rme ku mes- 
ter invertí hopi den ekono- 
mia p’asina krea mas trabou 
i riba un manera struktura 
balansá presupuesto di pais. 
Pero, den Cft su karta 
ningun kaminda no ta para 
kiko ta e konsekuensia pa 
e mas di 30 mil asegurado 
(penshonado) di ENNIA i 
tambe pa e sektor nansiero 
di Kòrsou si ENNIA mester 
bati bankarota i/òf asegura- 
donan pèrdè 70-80% di nan 
penshun. 
Pa Frakshon di MAN es- 


aki ta e punto ku Gobièrnu 
mester duna atenshon rápi- 
do. Si e ansa, ku por sierto 
ya ta aprobá pa Konseho di 
Minister di Reino manera 
Cft mes ta trese dilanti den 
su karta, ta pone ku presu- 
puesto 2024 i di mas aña no 
ta kumpli ku norma di Rft, 
frakshon di MAN ta urgi 
Gobièrnu pa hasi uso di 
artíkulo 25 insiso 1 ankrá 
den e mesun lei di Rft i pidi 
pa desviá fo’i e normanan 
stipulá den artíkulo 15 di 
Rft konsiderando e impak- 
to ku e kaso di ENNIA por 
tin riba komunidat. 
E nivel di pobresa na 
Kòrsou ya ta alarmante i no 
por permití ku 30 mil famia 
mas mester bai biba den 
pobresa i no por sigui biba 
na un manera digno den fu- 
turo. 
Frakshon di MAN nal- 
mente ta hasi un apelashon 
serio i sinsero riba minister 
di Finansa señor Silvania, 
pa konsiderando ku su per- 
sona mes ku bastante fervor 
i konvikshon a trese pú- 
blikamente dilanti ku señor 
Ansary ta un ladron, pa hasi 
un denunsia na Ministerio 
Públiko pa laga persiguí se- 
ñor Ansary pa su akto(nan) 
i tambe persiguí tur otro ku 
di un òf otro manera a kon- 
tribuí na e ladronisia den e 
kompania. 
Si Ministerio Públiko 


tin falta di kapasidat, frak- 
shon di MAN ta dispuesto 
pa presentá un amienda na 
momento di trata Presu- 
puesto 2024 i di mas aña pa 
pone mas fondo disponibel 
pa OM por funshoná mane- 
ra mester ta. 
Finalmente, Frakshon di 


MAN kier hala atenshon di 
REINO riba nan respon- 
sabilidat 
manera 
ankra 
den artíkulo 43 insiso 2 di 
statüt. Hulanda no por sinta 
man krusa i mira. 
Pa Frakshon di MAN, e 
aseguradonan sigur no por 
keda perhudiká. 

ARUBA 
DEPORTE 


K R A L E N D I J K — 
Despues di hopi aña spe- 
kulashon pa un fasilidat pa 
praktiká e deporte di fever, 
esei awor ta un realidat. 
Tur kos ta kla tambe pa 
konstrukshon pa e pista di 
dragrace. Djadumingu 10 
di sèptèmber, ponedónan di 
fever, a marka historia, na 
apertura osial di e pista pa 
fever na altura di Onima. 
Riba e dia, parti mèrdia 
1:30, a kuminsá ku e pro- 
grama, un rueda di prensa, 
kaminda diputado James 
Kroon, diputado Hennyson 
Thielman, Hoofdagent di 
Departamentu di Trako 
Suandy Clarenda, Fittipaldi 
Pietersz, komo represen- 
tante di esnan ku ta atendé 
ku e kosnan riba e pista 
pa fever. Nòmber di hopi 
hende ku a pone atenshon 
i un granito na e proyekto, 
pa el a bira realidat, mane- 
ra diputado James Kroon, 
Hennyson Thielman, Ter- 
rence de Jongh i Heren 2 


Impreshonante apertura pista na Onima 


Caribean B.V.. 


Desvelo bòrchi pista di 
dragrace 
Nan bai na un bòrchi 
grandi na entrada di Onima. 
Aki a hasi desvelo di e bòr- 
chi, ku ta ilustrá e proyekto 
grandi, esta e pista di dra- 
grace. Huntu ku e pista ta 
bini tambe, e pista pa fever 
na su lugá korekto. 


Apertura pista pa fever 
Despues un grupo di 
hende, a reuní riba e pista. 
Aki a sigui ku palabra- 
nan i bendishon di pader 
Marc Hooijschuur, diputa- 
do James Kroon, Hennyson 
Thielman Hoofdagent di 
Departamentu di Trako, 
Terrence de Jongh i Fitti- 
paldi Pietersz. Kada un a 
papia di nan tarea. Despues 
a tuma lugá kòrtamentu 
di sinta. Diputado Jolinda 
Craane, tambe tabata pre- 
sente i e kòrtamentu di sin- 
ta a tuma lugá. 


Seguidamente a kon- 
tinuá ku e show, kaminda 
outo, 
motosaikel, 
quad, 
outo chikitu (remote con- 
trol) i skèlter. Un tremendo 
show i tur hende a keda 
kontentu di loke nan a mira. 
Un públiko grandi, e área 
tráko a pega poko i e parti 
di kaminda di tera, dado 
momentu a blòkia. Esnan 
ku ta atendé e parti seguri- 
dat, a yuda bon, pa aliviá 
e situashon. Promé biaha a 
organisá i dimes esnan kon- 
serní, mester tuma nota di 
algun rekisito pa siguiente 
biaha, e parti struktura rònt 
di e pista, bira mas mihó. 
Sinembargo, esaki ta duna 
indikashon ku e deporte 
aki ta hopi gustá i ta rekerí 
un tim amplio pa atendé. 
Ta bon pa menshoná, ku e 
deporte aki, no ta amigu di 
alkohòl. Pa e motibu aki, no 
ta bende alkohòl durante e 
aktividat. 
E pista pa fever ta bai ta 
habrí, pa esnan ku ta hasi 


e deporte por praktiká. E 
ta importante, pasobra tin 
diferente plan pa organisá 
kompetensia pronto. Pues 
tur ku ta praktiká e deporte, 
trein ya kiko ku presentá, 
boso ta kla pe. E biaha 
aki tabatin un persona ko- 
nosí den e mundu di fever 


na Boneiru for di Kòrsou. 
Jenny Martis, i el a duna 
un show, pero sigur pronto 
e tin su mes motosaikel 
aki pa e hasi kos manera ta 
bisa. E potrètnan ta duna 
un bista di tur loke a sosodé 
djadumingu 10 di sèptèm- 
ber 2023. 

KRALENDIJK -- Di 11 
te 22 di sèptèmber ta hasi 
un investigashon na Bonei- 
ru tokante salú di hóben- 
nan di 13 te ku 17 aña. Pan 
American Health Organi- 
zation (PAHO), ta hasi e 
investigashon akí mundi- 
almente. E meta ta pa den 
futuro mehorá yudansa pa 
hóben, hasiendo uso di in- 
formashon for di e investi- 
gashon. 
Pa e investigashon De- 
partamento di Salubridat 


Investigashon tokante salú hubenil 


Públiko ta traha estrecha- 
mente huntu ku PAHO. 
Den e lista di pregunta ta 
hasi pregunta tokante en- 
tre otro kiko hóbennan ta 
kome i bebe. Tin pregunta 
tambe tokante higiena per- 
sonal i tokante tentamentu, 
cyber bullying i tokante 
droga, violensia, emoshon i 
seksualidat. 
E investigashon ta tuma 
lugá na skol durante e oran- 
an normal di lès. E skolnan 
ta koperá ku ehe-kushon di 


e investigashon. E hóben- 
nan no ta obligá pa parti- 
sipá i nan no tin mester di 
skirbi nan nòmber ora di 
kontestá e preguntanan riba 
papel. Ora kaba yena e lista 
di pregunta, e hóben mes 
por tira e lista den un kaha. 


Di e manera akí niun hende 
den e lokal por mira kiko e 
hóben a yena. 
Pa medio di karta i un 
foyeto, a informá mayornan 
di hóbennan di 13 te ku 17 
aña tokante e investigashon. 
Na skol e alumnonan a 


haña e informashon di nan 
mèntòr. 
Pa sa mas tokante e in- 
vestigashon, yama òf app 
Anesty Piekeur, di Depar- 
tamento di Salubridat Púb- 
liko na telefòn nr 777-8614. 


